# Guri Martxuk

Guri Martxuk (rus: Гурий Иванович Марчук) (Petrokhersonets, 8 de juny de 1925 - Moscou, 24 de març de 2013) va ser un matemàtic soviètic.

## Vida i obra

Tot i haver nascut en una petita vila de l'óblast d'Orenburg, Martxuk va passar la seva infància i adolescència a la ciutat de Dukhovnitskoye (óblast de Saràtov), on va acabar els estudis secundaris el 1942. Aquest mateix any es va matricular a la universitat Estatal de Sant Petersburg, que havia estat traslladada a Saràtov a causa de la invasió alemanya. L'any següent v a ser mobilitzat i va estar dos anys combatent amb l'exèrcit Roig. Acabada la guerra el 1945, va reprendre els estudis a Sant Petersburg, on va obtenir el doctorat el 1952 amb una tesi sobre l'aplicació de la dinàmica de camps a les prediccions meteorològiques.
A continuació va treballar a l'Institut de Física i Energia de la ciutat d'Óbninsk fins al 1962, quan es va traslladar a Akademgorodok per treballar a la branca siberiana de l'Acadèmia de Ciències de la Unió Soviètica. Després de diferents càrrecs a la institució, el 1980 es va desplaçar a Moscou, on va fer la resta de la seva carrera a la universitat Estatal de Moscou i a l'Institut de Física i Tecnologia.
Martxuk és recordat tan com físic que com matemàtic. Les seves aportacions més notables van ser en els camps dels reactors nuclears, de la dinàmica atmosfèrica i de la computabilitat, regulació i automatització. A més de tenir càrrecs importants en l'administració de la Unió Soviètica, va rebre nombrosos guardons i medalles, tan civils com militars.

## Referències

* ↑ Керимов, 2014, p. 365.
* ↑ Редколлегия журнала, 2013, p. 201.
* ↑ Редколлегия журнала, 2013, p. 202.
* ↑ Hargittai i Hargittai, 2019, p. 259-260.
* ↑ Гусаков 1 Кильчевский i Азаренко, 2017, p. 329-330.

## Bibliografia

* Гусаков, Владимир; Кильчевский, А.; Азаренко, Владимир. Национальная академия наук Беларуси (en rus). Минск : Белорусская наука, 2017. ISBN 978-985-08-2046-4.
* Hargittai, István; Hargittai, Magdolna. Science In Moscow (en anglès). World Scientific, 2019. ISBN 978-9981-120-344-2.
* Керимов, М. К. «Памяти академика Гурия Ивановича Марчука» (en rus). Журнал вычислительной математики и математической физики, Vol. 54, Num. 2, 2014, pàg. 364-368. DOI: 10.7868/S0044466913100098. ISSN: 0044-4669.
* Редколлегия журнала «Гурий Иванович Марчук – выдающийся ученый, организатор науки и гражданин» (en rus). Сибирский журнал вычислительной математики, Vol. 16, Num. 3, 2013, pàg. 201-204. ISSN: 1560-7526.
* Ширяев, Альберт. Колмогоров в воспоминаниях учеников (en rus). ЛитРес, 2022. ISBN 978-5-4579-1890-0.

## Enllaços externs

* O'Connor, John J.; Robertson, Edmund F. «Guri Martxuk» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Gury Ivanovich Marchuk died» (en anglès). A.P. Ershov Institute of Informatics Systems, 2013. [Consulta: 7 juliol 2023].
* «Гурий Иванович Марчук» (en rus). Институту систем информатики А.П. Ершова. [Consulta: 7 juliol 2023].
* «Академик Марчук Гурий Иванович» (en rus). СО РАН. [Consulta: 7 juliol 2023].
* «Марчук Гурий Иванович» (en rus). Факультет ВМК МГУ имени М. В. Ломоносова. [Consulta: 7 juliol 2023].